Nafta hinnad hakkasid täna langema töötuse suurenemise tõttu USAs. Kolm reitingu agentuuri on andnud USA-le hoiatuse krediidireitingu alandamise kohta.
Brent Oil augusti tellimusteks on langenud täna 1 USA dollari võrra 117,59 dollari tasemele.
Tänane madalaim tase Brent Oil’il oli 116,88 USA dollarit ja isegi sellise taseme juures lõpetaks Brent Oil nädala 4,5 protsendilise plussiga. Eelmisel nädalal tõusis Brent Oil 6,33 protsenti.
USA Crude Oil on langenud täna 2,5 USA dollarit 96,17 dollarini. Tänane madalaim tase oli 95,6 dollarit, millega oleks Crude Oil nädala lõpetanud ikkagi plussis.
USA töötuse määr tõusis 9,1-lt protsendilt 9,2 protsendini. Töökohti tuli juunis juurde ainult 18 000, mis on väikseim kasv peale mullust septembrit ja tunduvalt vähem kui majandusteadlaste poolt prognoositud 90 000 uut töökohta.
„Töötuse määr on mõjutanud viimasel ajal märgatavalt naftahindu,“ ütles Again Capital LLC partner John Kilduff uudisteagentuurile Reuters.